जय राधे-राधे गोविंदो...
श्रीश्रीठाकुर अनुकूल चंद्र जी का 128वां जन्मोत्सव रविवार को चक्रधरपुर में धूमधाम से मनाया गया। श्रद्धालुओं ने ठाकुरजी के रथ को लेकर गाजे-बाजे के साथ सड़कों पर निकले और जय राधे-राधे गोविंदो-गोविंदो के नाम का जाप किया। पूरी शहर ठाकुर जी के नाम से गूंज उठा। जिसके बाद सत्संग केंद्र चक्रधरपुर की ओर से उत्कलमणि विद्या मंदिर परिसर में पूजनीय श्री बाबाई दा की शुभ प्रेरणा से साधारण सभा का आयोजन किया गया। जिसमें चक्रधरपुर आसपास के अलावा अन्य क्षेत्रों से भक्त पहुंचे थे।
इस दौरान ऋतिकों द्वारा ठाकुर जी की महिमा का गुणगान किया गया। मुख्य वक्ता के रूप में ऋतिक मानस मिश्रा, गोकुल चंद्र महतो, अमर नाथ ठाकुर, हरीश महतो ने उपस्थिति श्रद्धालुओं को ठाकुर अनुकूल चंद्र जी के दिव्य जीवन वाणी के प्रवचन में सुनाया। लोगों को ठाकुर जी के शरण में जाने का आह्वान किया। साधारण सभा में सैकड़ों लोगों ने दीक्षा ली।
लोगों ने आनंद बाजार का उठाया लुत्फ
ठाकुरजी के जन्मोत्सव कार्यक्रम में आनंद बाजार का आयोजन किया गया था। हजारों श्रद्धालुओं ने आनंद बाजार में शामिल होकर प्रसाद ग्रहण किया। प्रसाद के रूप में खिचड़ी और सब्जी थी। वहीं शाम के समय समवेत सायं कालीन प्रार्थना एवं श्री ठाकुर जी के धर्मग्रंथों का पाठ संगीत की प्रस्तुति हुई।
शोभायात्रा में झूमे श्रद्धालु, लगे जयकारे
ठाकुरजी की शोभायात्रा नगर के विभिन्न क्षेत्रों में भ्रमण की। ठाकुर अनुकूल चंद्र जी की तस्वीर को गाड़ी में सजाकर श्रद्धालु भजन कीर्तन करते हुए चल रहे थे। श्रद्धालु अनुकूल चंद्र जी के जयकारे के साथ संगीत की धुन पर झूम उठे। ठाकुर जी के संदेश को पट्टे पर लिख कर महिलाएं हाथ में ली हुई थीं।
प्रार्थना के बाद हुआ वाणी
पाठ संगीत की प्रस्तुति
उत्कलमणिविद्या मंदिर के परिसर में शोभायात्रा पहुंचने के बाद मौके पर साधारण सभा का आयोजन किया गया। ठाकुर अनुकूल चंद्र जी की प्रार्थना कर कार्यक्रम की शुरुआत हुई। इस दौरान वीणा पाठ बांग्ला में प्रवीर चंद्र नाग, हिन्दी में अनीता कुमार प्रधान और ओड़िया में दयानंद जगदल्ला ने किया। जिसके बाद जय राधे-राधे, कृष्ण-कृष्ण गोविंद-गोविंद बोलरे... सत्संगी हुए हैं निहाल सखियां, गुरु अनुकूल मिले हैं कमाल सखियां..., बंगाली में जदि मानुष होए थाक, मानुष के भालो भासो, मानेषर सुखे दु:खे पासे दाडाय... जैसे भजन संगीत प्रस्तुत किए गए।
उत्कलमणि स्कूल परिसर में प्रभु की सजाई गई पालकी।
अनुकूल चंद्र जी की शोभायात्रा में निकाला गया रथ।
अनुकूल चंद्र जी की शोभायात्रा में शामिल महिलाएं।
ठाकुर अनुकूल चंद्र जी के कार्यक्रम में उपस्थित महिलाएं।
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva